ໄນຈີເຣຍ ເປີດເຈລະຈາ ທາງອ້ອມ ກັບກຸ່ມ Boko Haram
ໄນຈີເຣຍ ເປີດການເຈລະຈາ ຜ່ານຄົນກາງ ກັບກຸ່ມກໍ່ການຮ້າຍ Boko Haram
ໄນຈີເຣຍກ່າວວ່າ ມີການເປີດການເຈລະຈາຢຸດຍິງກັບກຸ່ມກໍ່ການຮ້າຍ Boko Haram ທີ່ ມີການຖິ້ມໂທດໃສ່ວ່າເປັນຜູ້ວາງລະເບີດແລະຍິງໂຈມຕີທີ່ເຮັດໃຫ້ມີຄົນຕາຍໄປຫລາຍຮ້ອຍ ຄົນໃນຮອບ 18 ເດືອນທີ່ຜ່ານມານີ້ ແຫ່ລງຂ່າວຈາກນັກການເມືອງແລະນັກການທູດ ທີ່ບໍ່ປະສົງອອກຊື່ກ່າວວ່າ ກໍາລັງມີການ ແລກປ່ຽນຕໍ່ລອງຜ່ານຄົນກາງລະຫວ່າງລັດຖະບານແລະບັນດາຜູ້ນໍາຂອງກຸ່ມກໍ່ການຮ້າຍ ລາຍງານຂ່າວຈາກໄນຈີເຣຍແຈ້ງວ່າ ກຸ່ມ Boko Haram ໄດ້ຮຽກ ຮ້ອງໃຫ້ປ່ອຍສະມາ ຊິກຂອງເຂົາເຈົ້າທີ່ຖືກຄຸມຂັງຢູ່ນັ້ນເພື່ອເປັນການແລກປ່ຽນກັບການຢຸດຍິງ ລັດຖະບານກໍາ ລັງພິຈາລະນາເບິ່ງຂໍ້ສະເໜີດັ່ງກ່າວນີ້ຢູ່ ປະທານາທິບໍດີ Goodluck Jonathan ກໍາລັງໄດ້ຮັບຄວາມກົດດັນເພີ່ມຂຶ້ນເພື່ອຟື້ນຟູ ນໍາເອົາຄວາມສະຫງົບມາສູ່ພາກເໜືອຂອງໄນຈີເຣຍບ່ອນທີ່ກຸ່ມ Boko Haram ໄດ້ທຳ ການໂຈມຕີຫລາຍໆຄັ້ງ ຊຶ່ງເປົ້າໝາຍຈຳນວນນຶ່ງແມ່ນແນ່ໃສ່ຕໍາຫລວດ ເຈົ້າໜ້າທີ່ລັດຖະ ບານ ແລະເຈົ້າໜ້າທີ່ສໍາຄັນອື່ນໆ